BCPG โชว์กำไรไตรมาส 3/61 โตกระหึ่มเกือบ 5 เท่าตัว ทะลุ 1.1 พันล้าน
BCPG โชว์กำไรไตรมาส 3/61 โตกระหึ่มเกือบ 5 เท่าตัว ทะลุ 1.1 พันลบ. จากปีก่อนมีกำไร 196 ลบ. หลังรับรู้กำไรโรงไฟฟ้าญี่ปุ่น 2 โครงการ-ค่าใช้จ่ายลดฮวบ ส่วนงวด 9 เดือนมีกำไร 1.91 พันลบ. เพิ่มขึ้น 71.64% จากปีก่อนมีกำไร 1.11 พันลบ.
7 พ.ย. 2561

บริษัท บีซีพีจี จำกัด (มหาชน) หรือ BCPG รายงานผลการดำเนินงานประจำไตรมาส 3/2561 สิ้นสุดวันที่ 30 กันยายน 2561 ดังนี้

โดยปัจจัยที่ส่งผลให้บริษัทมีกำไรสุทธิเพิ่มขึ้นอย่างแข็งแกร่ง มาจากการรับรู้กำไรจากการจำหน่ายโครงการโซลาร์ฟาร์มที่ประเทศญี่ปุ่น ในระหว่างไตรมาสจำนวน 2 โครงการ ได้แก่ โครงการ Nagi และ Nikaho โดยภายหลังจากหักค่าใช้จ่ายรวมถึงภาษีเงินได้บริษัทฯ รับรู้กำไรสุทธิจากการ จำหน่ายสินทรัพย์ดังกล่าวเป็นจำนวน 658.3 ล้านบาท 2) การไม่มีผลขาดทุนจากสัญญาซื้อขายเงินตราต่างประเทศล่วงหน้า เช่นเดียวกับในไตรมาสที่ 3 ปี 2560 ที่ 254.9 ล้านบาท 3) การรับรู้ส่วนแบ่งกำไรจากการลงทุนในบริษัทร่วมที่เพิ่มขึ้นร้อยละ 172.7 จากช่วงเดียวกัน ของปีก่อนหน้า มาอยู่ที่113.6 ล้านบาท และ 4) ค่าใช้จ่ายในการขายและบริหารลดลงจำนวน 46.8 ล้านบาท หรือลดลงร้อยละ 26.1